**ОБЩИНА ВЕНЕЦ**

 с. Венец, община Венец, област Шумен, ул. "Кирил и Методий", № 24

🕿 05343 / 21 – 91, факс: 05343 / 89 - 80



Web site:www.venets.bg; E – mail: obs\_vn@abv.bg

**МОТИВИ**

за приемане на Наредба за изменение и допълнение наНаредбата за определяне и администриране на местните такси и цени на услуги на територията на община Венец

**1.Причини и мотиви, които налагат приемането на предложения Проект на Наредба**

Наредбата за определяне и администриране на местните такси и цени на услуги на територията на община Венец е приета с Решение № 286/06.03.2003 г. на Общински съвет – Венец, като в последствие е многократно изменяна.

Община Венец предоставя на гражданите и организациите различни по своето естество и същност услуги. Предлаганият проект на Наредбата е привеждането в съответствие на услугите, предоставяни от общината с тези, изброени в Регистъра на услугите в Интегрираната информационна система на държавната администрация. По този начин ще се постигне изпълнение на изискванията, в съответствие със Закона за администрацията, Наредбата за Административния регистър и хармонизиране с наименованията и съдържанието на услугите, предоставяни от всички общински администрации в страната.

**2. Цели, които се поставят с приемането на Наредбата**

Проектът на Наредбата за определяне и администриране на местните такси и цени на услуги на територията на Община Венец има за цел постигане на съответствие с действащите нормативни актове от по-висока степен, както и актуализиране и уеднаквяване на услугите, изброени в Регистъра на услугите в Интегрираната информационна система на държавната администрация, с обявените на интернет страницата на Община Венец административни услуги – в полза на гражданите.

**3.Финансови и други средства, необходими за прилагането на новата уредба.**

За прилагането на новите разпоредби не е необходимо разходването на средства.

**4.Очаквани резултати**

С приемането на настоящия проект на наредбата се очаква наличие на ясни правила за предоставяне на услугите и събиране на таксите, което да улесни от една страна гражданите на община Венец, а от друга, ще осигури и по-ефективно изпълнение на приходната част на общинския бюджет.

**5. Анализ за съответствие с правото на Европейския съюз.**

Предлаганият проект на Наредбата е подзаконов нормативен акт и не противоречи както на законодателството на Република България, така и на европейското законодателство - Европейската харта за местно самоуправление и директивите на европейската общност.